Rotary klub Idrija, Hidria in Gimnazija Jurija Vege Idrija v sodelovanju z BMW Group Slovenija razpisujejo

NATEČAJ ZA SODELOVANJE V PROJEKTU

»NAVDIH«

Cilj projekta je pridobiti ideje o mobilnosti v prihodnosti, ki bodo prinesle predloge inovativnih rešitev za avtomobilsko industrijo ali nove koncepte mobilnosti za obdobje 2025-2030.

Svoje ideje lahko prispevajo posamezniki ali skupine dijakov GJV, osnovnošolci zaključnih razredov osnovnih šol in otroci iz vrtcev na idrijsko-cerkljanskem.

Na podlagi prispelih predlogov bo komisija, sestavljena iz strokovnjakov BMW Slovenija, Hidrie in učiteljev Gimnazije Jurija Vege Idrija, izbrala projekte, ki bodo v petek, 27. maja, na Gimnaziji Jurija Vege Idrija predstavljeni evropski komisarki za transport ge. Violeti Bulc in direktorju za strateški razvoj BMW dr. Stefanu Neugebauerju. Komisija bo izbrala tudi tiste predloge, ki jih bodo dijaki ob strokovni pomoči BMW-ja, Hidrie ter drugih relevantnih partnerjev poskusili uresničiti v obliki delujočih prototipov. Najbolj izvirni predlogi bodo nagrajeni.

-  VIP srečanje z BMW ambasadorjem

(srečanje z Jakovom Fakom na biatlonski tekmi za svetovni pokal na Pokljuki 2016 /17 in/ali s Tino Maze na

veleslalomski tekmi za svetovni pokal na Pohorju v sezoni 2016/17)

- vožnja s hibridnim super športnim vozilom BMW i8 na dirkalni stezi ali voznem poligonu v BMW v

Münchnu  
- obisk Münchna, vključno z vodenim ogledom BMW tovarne, BMW Welta in Muzeja  
- interaktivni sestanek v BMW v Münchnu na temo mobilnosti prihodnosti in delovno kosilo s

strokovnjakom ali inženirjem iz BMW i v Münchnu  
- vikend vožnje z BMW Active e (električni BMW serije E) po Sloveniji  
- vikend vožnje z električnim BMW i3 po Sloveniji

Udeleženci natečaja izpolnijo prijavo na razpisnem obrazcu, ki bo objavljen 11.3. 2016 na spletni strani šole. V prijavi podajo pisni opis ideje/rešitve, ki lahko obsega največ eno stran prijavnega obrazca. Predlog ideje lahko poleg opisa vsebuje še skico/shemo/miselni vzorec ali model.

Vsi sodelujoči naj svoje prijave pošljejo na naslov Gimnazija Jurija Vege Idrija (pripis – natečaj NAVDIH), Študentovska 16, Idrija najkasneje do **petka, 25. marca 2016**, ali pa jih v zaprti kuverti oddajo v tajništvu šole.

**Ime in priimek prijavitelja oz. skupine prijaviteljev:**

|  |
| --- |
|  |

**Ime šolske ustanove in razred:**

|  |
| --- |
|  |

**Kratko poimenovanje oz. naslov predlaganega projekta:**

|  |
| --- |
|  |

**Kraj in datum oddaje prijave: Podpis:**

|  |
| --- |
|  |